b'\n_START_ARTICLE_\nNeologizem\n_START_PARAGRAPH_\nNeologizem ali besedna novota je beseda ali besedna zveza, ki \xc5\xa1e v jeziku ni splo\xc5\xa1no uveljavljena. Za neologizem imamo jezikovno prvino do takrat, dokler se ohrani ob\xc4\x8dutek, da je nova oziroma dokler se nanjo ne navadimo._NEWLINE_Neologizmi nastajajo kot nove enote v danem jeziku, s prevzemanjem ali s ponovno o\xc5\xbeivitvijo besed, ki so v jeziku \xc5\xbee obstajale. Pojavljajo se v vseh socialnih zvrsteh jezika, \xc5\xa1e posebej pogosti pa so v publicisti\xc4\x8dnem jeziku.\n_START_SECTION_\nPrimeri\n_START_PARAGRAPH_\nSlovenski pravopis 2001 zapisuje na primer naslednje besedne novote (ozna\xc4\x8dene so s kvalifikatorjem nov.): sledje, nare\xc4\x8djeslovje (dialektologija), potresnik (potresni o\xc5\xa1kodovanec), utvariniti (tematizirati).'